
Művészet vagy gyógyítás? Alejandro Jodorowsky alkalmazott színházi gyakorlatai

Dolgozatomban Alejandro Jodorowsky munkásságának késői szakaszát járom körbe, illetve a színházi gondolkodást és a terápiás célokat ötvöző „gyógyító művészetének”színháztudományi kategóriákba való besorolására vállalkozom. Továbbá arra a kérdésre keresem a választ, hogy az ukrán gyökerekkel rendelkező chilei színházi alkotónak és filmrendezőnek az 1960-as évek közepén, a nagyszabású performanszaiból megszülető és több mint félévszázadon át továbbfejlesztett módszere valójában művészet vagy pedig gyógyítás.



